Espen Ottosen

Espen Ottosen (født 1971) er en norsk teolog og filosof. Han var fra 2003 til 2024 informasjonsleder i Norsk Luthersk Misjonssamband (NLM, Misjonssambandet) og redaktør for organisasjonens misjonsblad Utsyn. Han er aktiv i samfunnsdebatt om teologi og etikk.

Han sa opp stillingen sin i april 2024 og har siden da vært ansatt i avisen Dagen.

Bakgrunn og arbeid
Ottosen er opprinnelig fra Slagen i Tønsberg kommune. Han mistet faren som femåring og vokste opp med moren.Espen Ottosen på Twitter Etter Tønsberg gymnas studerte han journalistikk ved Mediehøgskolen Gimlekollen i Kristiansand og tok bibelskole-utdannelse ved NLMs Fjellhaug Misjonsskole i Oslo. Han har senere  cand.theol. fra Menighetsfakultetet (MF vitenskapelig høyskole) og har en mastergrad i filosofi fra Universitetet i Oslo.

Ottosen var sammen med kona Trine misjonær i millionbyen Arequipa i Peru i tre år fra 1998. Han ble deretter daglig leder i Lunde Forlag.50 års omtale i Aftenposten 12. april 2021 Siden 2003 har Ottosen vært informasjonsleder i Norsk Luthersk Misjonssamband med redaktøransvar for Misjonssambandets magasin Utsyn. 

Ottosen var en av 70 stiftere som i 2011 tok initiativ til Tankesmien Skaperkraft, en kristen tankesmie som skal «stimulere til refleksjon, bidra til debatt og engasjere til aktiv samfunnsbygging» med utgangspunkt i «individets egenverdi» og «et bærekraftig og inkluderende fellesskap». Han er leder for fagrådet i Skaperkraft.

Espen Ottosen begynte tidlig å skrive for Lunde forlags tidsskrift Fast Grunn, og i 1995 ble han redaktør for NLMs ungdomsblad, Ungdom og Tiden.Simen Søvik, På bølgelengde, troogmedier.no februar 2020: Espen Ottosen har blitt de konservative kristnes ansikt utad: – Det har blitt min rolle og da tar jeg den Han har siden vært forfatter av og redaktør for en lang rekke bøker og skrifter og en aktiv skribent i flere medier. 

Som samfunnsdebattant i spørsmål om moral, etikk, livsstil og samliv representerer Ottosen konservativ kristendom og tradisjonelle familieverdier. Han har blant annet uttrykt motstand mot den norske abortloven,Espen Ottosen, Utsyn, nlm.no, 18.mars 2019: Abortlovens problem framholdt at banning, fyll, mobbing og homofilt samliv er synd,Espen Ottosen, itro.no 12. juni 2021: Syndig sex – Ifølge kristen tro har Gud skapt seksualiteten vår. Og alt han har skapt, er godt. Like fullt har noe gått galt med seksualiteten vår – om vi kaller oss hetero, homo, bi eller noe helt annet. at «homoterapi» ikke må forbysEspen Ottosen, verdidebatt.no 2019: Skam som skremmerMorten Hegseth 2019: Espen Ottosen skal selvfølgelig få mene at homofili er synd. Grensen går når han prøver å forandre oss.  i et liberalt demokrati og at kvinner er underordnet menn i ekteskapet.www.nrk.no mai 2022: Mener kvinnen bør underordne seg mannen i ekteskapet 

Fra 2019 til 2022 publiserte NLM podcasten Ottosen & generalen der Espen Ottosen og Misjonssambandets generalsekretær Øyvind Åsland samtalte om aktuelle temaer med utgangspunkt i kristen tro, teologi og misjon. Ottosen & generalen på Facebook

Bokutgivelser
Lista viser bøker med tekster og redaksjonsarbeid av Espen Ottosen.
 1994: Bibelskolen 75 år – utgitt av Fjellhaug skoler
 1994: Brynjulf Hoås og Espen Ottosen: Hvordan finne min nådegave? – utgitt på Lunde forlag
 1996: Bryr Gud seg? - utgitt av Norea radio
 1997: Dan-Erik Sahlberg, Mats Johansson, Espen Ottosen og Hans Thoursie: Døråpner'n til Bibelen – utgitt på Lunde forlag
 1998: Det himmelske syn : studieopplegg over Paulus' liv og tjeneste etter møtet med Jesus – utgitt av Fjellhaug skoler
 1999: Hva er seier over synd? – utgitt på Lunde forlag
 2000: Greit at du går – utgitt på Lunde forlag
 2002: Leif Andersen og Espen Ottosen: Da Guds fiender fikk rett : artikler og essays – utgitt på Lunde forlag
 2003: Lundes etikkleksikon – redaktør, utgitt på Lunde forlag
 2003: Den som flykter : spenningsroman – utgitt på Lunde forlag
 2003: Joshua Harris, Espen Ottosen, Håvald Slåtten og Ingunn Indrebø Ims: På jakt etter den rette – utgitt på Lunde forlag
 2003: Tor Erling Fagermoen og Espen Ottosen: Får dere fisk? : disipler som vinner disipler – utgitt på Lunde forlag
 2004: Rune Stormark og Espen Ottosen: Frihet - i en liten bok – utgitt på Lunde forlag
 2005: Kjærlighet i egoismens tid : artikler om sex, kjønn og samliv – utgitt på Lunde forlag
 2005: Guds stemme : er Bibelen til å stole på? – utgitt på Lunde forlag
 2006: Slipp steinene : om å være tydelig uten å fordømme – utgitt på Luther forlag
 2007: Torleiv Ole Rogum og Espen Ottosen: Bioteknologi på liv og død : en enkel bok om Mehmet og Dolly, stamceller og donorsøsken, bioetikk og menneskeverd – utgitt på Lunde forlag
 2009: Mine homofile venner : syv historier om å håndtere homofile følelser – utgitt på Lunde forlag
 2014: Hvorfor skriver ikke Gud på himmelen? : litt om min tvil, mest om min tro – utgitt Lunde Forlag.
 2014: Ingeborg Mongstad-Kvammen og Espen Ottosen: Gud i Grunnloven – utgitt på Frekk forlag
 2015: Bak kulissene : skråblikk på livet som mediemann og misjonær – utgitt på Lunde forlag
 2017: Johan Edvard Grimstad og Espen Ottosen: Kristendom og politikk : en debattbok – utgitt på Luther forlag
 2018: Sten Sørensen og Espen Ottosen: Bibelen : bøkenes bok – utgitt på Hermon forlag
 2018: Gjermund Nordhus, Espen Ottosen, Victoria Bø og Anders Artmark Aanensen: Sendt : et portrett av Norsk luthersk misjonssamband – utgitt i samarbeid med NLM
 2020: Espen Ottosen, Ray Baker og Bjørn Helge Sandvei: En annerledes vei : motstrøms om kjønn, kjærlighet og sex – utgitt på Lunde forlag
 2023: Espen Ottosen: Uten Gud er alt tillatt. Det viktige og vanskelige ved å begrunne etikk - utgitt på Verbum forlag

 Referanser 

 Eksterne lenker 



Kategori:Norske misjonærer
Kategori:Norske forfattere
Kategori:Misjonærer tilknyttet Norsk Luthersk Misjonssamband